رام گوپال گھوش

رام گوپال گھوش () (1815ء – 1868ء) ایک ہندوستانی تاجر، سماجی مصلح، مقرر اور ینگ بنگال کے رہنماؤں میں سے ایک تھے۔ انھیں ہندوستان کا ڈیموس تھینز کہا جاتا تھا۔Sengupta, Subodh Chandra and Bose, Anjali (editors), 1976/1998, Sansad Bangali Charitabhidhan (Biographical dictionary) Vol I, , pp 480–481, Sengupta, Nitish, 2001/2002, History of the Bengali-speaking People, p 228, UBS Publishers' Distributors Pvt. Ltd.,  نیز گھوش ان افراد میں سے تھے جنھوں نے نسواں اسکول قائم کرنے میں جان ایلیٹ ڈرنک واٹر بیتھون کی مدد کی تھی۔Acharya, Poromesh, Education in Old Calcutta in Calcutta, the Living City, Vol I, edited by Sukanta Chaudhuri, pp 87, Oxford University Press, .

 ابتدائی زندگی 
رام گوپال گھوش کا آبائی وطن ہوگلی ضلع میں واقع بگاتی ہے۔ ان کے والد گووند چندر گھوش کی کلکتہ کے چائنا بازار میں چھوٹی سی دکان تھی۔ ان کے نانا دیوان رام پرساد سنگھ کلکتہ میں کنگ ہیملٹن اینڈ کمپنی کے دفتر میں کام کیا کرتے تھے۔ گھوش اپنے نانیہال ہی میں پیدا ہوئے۔Sastri, Sivanath, Ramtanu Lahiri O Tatkalin Bangasamaj, 1903/2001, p 76-80, New Age Publishers Pvt. Ltd.

ان کی ابتدائی تعلیم کے متعلق دو مختلف آرا پائی جاتی ہیں۔ پہلی رائے یہ ہے کہ ابتدا میں ان کا داخلہ شیربرن اسکول میں ہوا جہاں انھوں نے انگریزی سیکھنی شروع کر دی تھی۔ اسی اثنا میں ہندو کالج کے ایک طالب علم ہرا چندر گھوش جو بعد میں ینگ بنگال کے رہنما بنے، ان کی شادی رام گوپال کی کسی عزیزہ سے ہوئی۔ جب ہرا چندر نے نوخیز رام گوپال کی دلچسپی دیکھی تو انھیں ہندو کالج میں داخلہ دلانے کی کوشش کی۔ رام گوپال کے والد کے پاس ہندو کالج کے اخراجات کے لیے پیسے نہیں تھے۔ کنگ ہیملٹن اینڈ کمپنی کے مسٹر راجرز ان کی فیس ادا کرنے کے لیے راضی ہو گئے اور یوں ہندو کالج میں ان کا داخلہ ہو گیا۔

جبکہ دوسری رائے یہ ہے کہ مسٹر راجرز نے انھیں شروع ہی میں ہندو کالج میں داخل کر دیا تھا۔

گھوش کا یہ سلسلہ زیادہ دنوں تک جاری نہ رہا۔ ان کی ذہانت نے ڈیوڈ ہیئر کو ان کی جانب متوجہ کر دیا اور جلد ہی ان کی فیسیں معاف کر دی گئیں۔ اس دوران میں وہ ڈیروزیو کے درس میں شریک ہوئے اور جلد ہی رام تنو لاہری اور دیگر ڈیروزی پسندوں کے حلقے میں شامل ہو گئے۔ رام گوپال کی محنت اور لگن نے دیروزیو کی توجہ ان کی جانب مبذول کی اور وہ انھیں خارجی اوقات میں انگریزی فلسفہ اور شاعری پڑھانے لگے۔

 حوالہ جات 

زمرہ:1815ء کی پیدائشیں
زمرہ:1868ء کی وفیات
زمرہ:بنگال سانچے
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:بھارتی اسکولوں و کالجوں کے بانیان
زمرہ:پریزیڈنسی یونیورسٹی، کولکاتا کے فضلا
زمرہ:ضلع ہوگلی کی شخصیات
زمرہ:کلکتہ یونیورسٹی کے فضلا
زمرہ:ینگ بنگال
زمرہ:کولکاتا کی کاروباری شخصیات
زمرہ:کولکاتا کی شخصیات
زمرہ:ویکی ڈیٹا سے مختلف مختصر وضاحت
زمرہ:انیسویں صدی کی بنگالی شخصیات
زمرہ:بنگالی ہندو
زمرہ:بھارتی کاروباری افراد
زمرہ:بھارتی سماجی کارکن
زمرہ:مغربی بنگال کے سماجی کارکن
زمرہ:ہندوستانی سماجی مصلحین